1.

Obligātās programmas līmenī dati jāvāc šādi: ▼M1 a) Parametri: Bioloģiskie paraugi jāņem, lai novērtētu struktūru pēc garuma un, ja nepieciešams, pēc izkrauto zivju vecuma attiecībā uz visiem krājumiem, kas norādīti XV papildinājumā. b) Sadalījuma un precizitātes līmeņi: i) krājumiem, kas iekļauti atjaunošanas plānos, dalībvalstīm jāpiemēro paraugu ņemšanas stratēģijas, sasniedzot 2. precizitātes līmeni izkrauto zivju garuma un, ja nepieciešams, vecuma struktūras vērtēšanā; ii) attiecībā uz citiem krājumiem dalībvalstīm jāpiemēro paraugu ņemšanas stratēģija, sasniedzot 1. precizitātes līmeni izkrauto zivju garuma un, ja nepieciešams, vecuma struktūras vērtēšanā. Tomēr, ja to nav iespējams panākt, dalībvalstis var izmantot alternatīvu metodoloģiju, kurai vajadzīgie sadalījuma līmeņi norādīti XV papildinājumā. ▼B c) Paraugu ņemšanas programmas izpilde: dalībvalsts, kuras teritorijā lomus izkrauj krastā, atbild par paraugu ņemšanas programmu izpildi saskaņā ar šajā pantā noteiktajiem standartiem. Vajadzības gadījumā dalībvalstis sadarbojas ar trešo valstu iestādēm, lai paņemtu bioloģiskos paraugus no lomiem, ko izkrauj krastā no kuģiem, kuri kuģo ar šo trešo valstu karogu. Saskaņā ar Regulu (EEK) Nr. 2847/93 katra dalībvalsts veic pasākumus, kas vajadzīgi, lai neatkarīgi no lomu izkraušanas vietas nodrošinātu visu datu savākšanu par to kuģu darbībām, kuri kuģo ar attiecīgās dalībvalsts karogu. d) Atbrīvojumi, kas attiecas uz paraugu ņemšanas noteikumiem: — garumi: — 1) dalībvalsts programmā var neiekļaut krastā izkrauto lomu sadalījuma pēc garuma novērtējumu attiecībā uz krājumiem, kam TAC un kvotas ir noteiktas saskaņā ar šādiem nosacījumiem: i) attiecīgajām kvotām jāatbilst mazāk nekā 5 % TAC Kopienas daļas vai mazāk nekā vidēji 100 tonnām iepriekšējos trijos gados; ii) visu to dalībvalstīm piešķirto kvotu summai, kuras ir mazākas par 5 %, jābūt mazākai nekā 15 % no TAC Kopienas daļas. Ja i) daļā izklāstītais nosacījums ir izpildīts, bet ii) daļā izklāstītais nosacījums nav izpildīts, tad attiecīgās dalībvalstis var izstrādāt saskaņotu programmu, lai attiecībā uz saviem kopējiem krastā izkrautajiem lomiem izpildītu paraugu ņemšanas shēmu, kas aprakstīta XV papildinājumā, vai citu paraugu ņemšanas shēmu, ar kuru sasniedz tādu pašu precizitāti. Ja ir lietderīgi, tad valsts programmu katru gadu līdz 31. janvārim var koriģēt, lai ņemtu vērā kvotu apmaiņu starp dalībvalstīm; 2) attiecībā uz krājumiem, kam nav noteikta TAC un kvotas un kas ir ārpus Vidusjūras apgabala, tos pašus noteikumus piemēro atbilstīgi vidējiem lomiem, kuri izkrauti krastā iepriekšējos trijos gados, atsaucoties uz Kopienas kopējiem krastā izkrautajiem lomiem no kāda krājuma; ▼M1 3) attiecībā uz krājumiem, kas atrodas Vidusjūras apgabalā, atbrīvojums attiecas uz kādas Vidusjūras dalībvalsts izkrautajām zivīm pēc svara attiecībā uz sugām, kuras atbilst ne mazāk kā 10 % kopējo ES valstu krastā izkrauto šīs sugas lomu, kas nozvejoti Vidusjūras apgabalā, vai mazāk nekā 200 tonnām. Šis izņēmums neattiecas uz zilo tunzivi. ▼B — vecumi: — 1) dalībvalsts programmā var neiekļaut krastā izkrauto lomu sadalījuma pēc vecuma novērtējumu attiecībā uz krājumiem, kam TAC un kvotas ir noteiktas saskaņā ar šādiem nosacījumiem: i) attiecīgās kvotas atbilst mazāk nekā 10 % TAC Kopienas daļas vai mazāk nekā vidēji 200 tonnām iepriekšējos trijos gados; ii) visu to dalībvalstīm piešķirto kvotu summa, kuras ir mazākas par 10 %, ir mazāka nekā 25 % TAC Kopienas daļas. Ja i) daļā izklāstītais nosacījums ir izpildīts, bet ii) daļā izklāstītais nosacījums nav izpildīts, tad attiecīgās dalībvalstis var izstrādāt saskaņotu programmu, lai attiecībā uz saviem kopējiem krastā izkrautajiem lomiem izpildītu paraugu ņemšanas shēmu, kas aprakstīta XV papildinājumā, vai citu paraugu ņemšanas shēmu, ar kuru sasniedz tādu pašu precizitāti. Ja ir lietderīgi, tad valsts programmu katru gadu līdz 31. janvārim var koriģēt, lai ņemtu vērā kvotu apmaiņu starp dalībvalstīm; 2) attiecībā uz krājumiem, kam nav noteikta TAC un kvotas un kas ir ārpus Vidusjūras apgabala, tos pašus noteikumus piemēro atbilstīgi vidējiem lomiem, kas izkrauti krastā iepriekšējos trijos gados, atsaucoties uz Kopienas kopējiem krastā izkrautajiem lomiem no kāda krājuma; ▼M1 3) attiecībā uz krājumiem, kas atrodas Vidusjūras apgabalā, atbrīvojums attiecas uz kādas Vidusjūras dalībvalsts izkrautajām zivīm pēc svara attiecībā uz sugām, kuras atbilst ne mazāk kā 10 % kopējo ES valstu krastā izkrauto šīs sugas lomu, kas nozvejoti Vidusjūras apgabalā, vai mazāk nekā 200 tonnām. Šis izņēmums neattiecas uz zilo tunzivi. ▼B 4) ja iespējams, tad vecumi jānosaka rūpnieciskajā nozvejā. Ja tas nav iespējams, tad dalībvalstis to norāda savā programmā. — Citi: — ja dalībvalstis, savstarpēji sadarbojoties, nodrošina to, ka parametru kopējais vērtējums saskaņā ar a) apakšpunktu sasniedz vajadzīgo precizitātes līmeni, tad katrai attiecīgai dalībvalstij atsevišķi nav jānodrošina tas, ka tās pašas dati ir pietiekami, lai sasniegtu šo precizitātes līmeni. ▼M1 e) Izmetumi: Izmetumus vērtē ikgadējo garumu sadalījuma vērtējumu ietvaros pēc zvejas tehnikas veida, ja — datus par izmetumiem izmanto krājumu vērtēšanas darba grupas, — izmetumi vai nu pārsniedz 10 % kopējās nozvejas pēc svara, vai arī pārsniedz 20 % nozvejas pēc skaita attiecībā uz krājumiem, par kuriem jāvāc gada brāķējuma dati, kā norādīts XII papildinājumā. Paraugus ņem ar tādu intensitāti, kāda XV papildinājumā ir noteikta rūpnieciskajiem zivju izkrāvumiem. Ja izmetumi ir ar tādiem garuma diapazoniem, kas nav izkrautajām zivīm, tad vecums jānosaka saskaņā ar noteikumiem, kuri izklāstīti XV papildinājumā. Tomēr, ja dalībvalstis nevar sasniegt šo precizitātes līmeni vai var to sasniegt tikai ar pārmērīgām izmaksām, tad Komisija tām var atļaut izdarīt atkāpi, ja šis lūgums ir pilnībā dokumentēts. ▼B f) Atpūtas un medību zivsaimniecība Attiecībā uz krājumiem, kas norādīti XI papildinājumā, dalībvalstīm jāveic pārbaudes apsekojums, kurš ir saderīgs ar sadalījuma līmeni, kas noteikts minētajā papildinājumā. Ar šo apsekojumu jānodrošina iespēja noteikt turpmāk vajadzīgos precizitātes līmeņus. Šī apsekojuma secinājumi jānosūta Komisijai vēlākais līdz 2003. gada 31. oktobrim.